**OBČINSKA UPRAVA**

Številka: 900-0007/2021

Datum: 7. 10. 2021

**OBČINSKEMU SVETU**

**OBČINE TRŽIČ**

**ZADEVA: ODGOVOR NA SVETNIŠKI VPRAŠANJI SVETNIKA MARJANA VETERNIKA (Z 22. REDNE SEJE OBČINSKEGA SVETA OBČINE TRŽIČ)**

|  |
| --- |
| Na podlagi 86. člena Poslovnika Občinskega sveta Občine Tržič (Ur. l. RS, št. 15/2017), vam pošiljamo odgovor na svetniško vprašanje svetnika Marjana Veternika (z 22. redne seje Občinskega sveta Občine Tržič). |

1. Vprašanje:

Ali drži informacija, da pripravlja operater Telemach optično instalacijo za stolp na gradu Gutenberg?

*Odgovor občinske uprave:*

*Občina Tržič je kot upravljavec občinskih cest podjetju Telemach d.o.o. marca letos izdala soglasje za potrebe gradnje bazne postaje mobilne telefonije na zemljišču parc. št. 64/5 k.o. 2144 – Bistrica v varovalnem pasu občinske ceste z oznako JP 928 995. Iz priložene dokumentacije k vlogi je razvidno, da gre za postavitev antenskega droga višine 7 m na točkovni temelj in TK omare na lokaciji pod stanovanjsko hišo Pot na Bistriško planino 14. Torej ne gre za lokacijo na gradu Alt Gutenberg, niti za optično omrežje.*

1. Vprašanje:

Ali ima Občina Tržič o tem kaj več informacij in na kakšen način bi lahko pomagala, da se ta lokacija (op. Pot na Bistriško planino) v najkrajšem možnem času pokrije z optiko?

*Odgovor občinske uprave:*

*Občina Tržič je že novembra 2020 kot upravljavec občinskih cest izdala Telemachu d.o.o. več soglasij za nadgradnjo KKS omrežja v Tržiču različnih odsekih občinskih kategoriziranih cest, in sicer gre za naslednje lokacije: Pod Šijo, Na Jasi, Ročevnica, Hudo, Kovor – Stagne in Pot na Bistriško planino. Gre za izgradnjo kabelske kanalizacije KKS, v katero se bodo položili optični kabli, in na ta način bo omogočen dostop do širokopasovnega telekomunikacijskega omrežja. Podatka o tem, kdaj bo Telemach d.o.o. v naši občini začel izvajati investicijo, nimamo, smo jim pa posredovali vprašanje, kdaj se lahko pričakuje pričetek del v naši občini.*

 Klemen Srna

 direktor občinske uprave